Konstabel geskiet toe hy roof ondersoek | Netwerk24
Konstabel geskiet toe hy roof ondersoek
Deur Hannes Kruger 12 Januarie 2017 12:32
'n Polisiekonstabel is vroeg Donderdagoggend deur rowers geskiet wat geld uit kitsbanke by 'n vulstasie in Katlehong-Noord wou buit.
Luidens 'n verklaring van die polisie het 'n groep van sowat vyf gewapende rowers omstreeks 01:00 by 'n vulstasie in Katlehong-Noord in Gauteng opgedaag en die deure oopgedwing.
"Hulle het probeer om 'n kluis oop te breek, maar het nie daarin geslaag nie. Hulle het toe kitsbanke verwoes en 'n onbekende hoeveelheid kontant gesteel," lui die verklaring.
"Toe die polisielede daar aankom, het die verdagtes skote op hulle gevuur. 'n Konstabel is in die bolyf gewond en hospitaal toe geneem."